
# «Татмедиа» басмаларына язылучылар арасында бүләкләр уйнатуда җиңүчеләр билгеле

Кичә «Татмедиа» акционерлык җәмгыяте бинасында 2024 елның икенче ярты еллыгында холдинг басмаларына язылучылар арасында бүләкләр уйнатуда җиңүчеләрне билгеләделәр. Бәйгенең төп шарты – кимендә ике басмага язылу.

Бүләкләр уйнатуда Татарстан районнарыннан һәм Башкортстан Республикасы белән Киров өлкәсеннән 448 язылучы катнашкан. Алар арасында барлыгы 17 приз уйнатылды. Төп бүләк – 100 мең күләмендә акча. Әлеге бүләккә Яшел Үзән районыннан **Фәридә Сафина **ия булды.

**Сәкинә Муллагалиева** (Балтач районы) – телевизор, **Гарифҗан Хәкимов** (Әтнә районы) газон чапкыч отты. **Кафия Вахитова** (Буа районы),** С. Галәветдинова **(Кукмара районы) электр иттарткычына ия булды.

**Гөлфия Габдрахманова** (Мамадыш районы), **Фатыйма Зиннәтуллина** (Питрәч районы) вертикаль тузансуыргыч, **Эльмира Гайнутдинова **һәм **Рафаэль Закиров **(Балтач районы) электр шуруповерты отты.

Җиләк-җимеш киптергеч отучылар – **Шәүкәт Алимов** (Буа районы), **Талия Хәйруллина **(Әлки районы).

**Елена Статина** (Чирмешән районы), **Гөлүсә Шәмсетдинова **(Буа районы), **Нурзия Әхмәдиева** (Балтач районы) тонометр отты.

**Надил Шәехов **(Актаныш районы), **Нурәхмәт Гайнуллин **(Әтнә районы),** Алсу Шәяхмәтова** (Саба районы) бәйгедә үтүккә ия булды.


Энҗе Габдуллина

Следите за самым важным и интересным в Telegram-каналеТатмедиа

## Нет комментариев
«Татмедиа» басмаларына язылучылар арасында бүләкләр уйнатуда җиңүчеләр билгеле